Referat fra dommerseminar 2011 - Hopudvalget.dk\nAnnoncering af stævner\nDebat på baggrund af videoer\n1. Digitale startbøger\nDer var et forslag om at gøre startbøger digitale. Dette ville mindske arbejdet ved afholdelse af stævner idet, at der ikke skal skrives startbøger, som vi hidtil har været vant til. Rasmus fremlagde et forslag om, hvordan dette kunne lade sig gøre og forhørte sig om, der var opbakning til at arbejde videre med dette. Det var der.\nHopregistret kunne være et bud på, hvordan det eksempelvis kunne virke, men andre løsninger vil også kunne fungere.\nDer blev nedsat en arbejdsgruppe til at arbejde videre med et tidsinterval på omkring et år.\nDan har et lager på omkring 700 bøger, der skal bruges inden vi kan gå over til også at købe ”bøgerne” digitalt.\nHvordan med den afgift fra startbøgerne der nu går til DK?\nDet vil være det samme, idet man stadig vil købe ”retten til et startbogsnummer”. Der er altså ikke tale om, at startbøgerne bliver gratis. Men det bliver nemmere at afholde stævner, og man slipper for eventuelle portoomkostninger.\nSkal bogen koste det samme? Der var enighed om at sætte prisen på 40 kr. pr. startbog – altså samme pris som det allerede er nu i mange foreninger (hvis man indberegner forsendelse af bøgerne). Idéen er, at prisen på de 40 kr. skal dække betalingsgebyrer i forbindelse med køb og andre omkostninger i forbindelse med digital startbog og kaninhop.\nHvordan skal overgangsperioden være? Som oplæg blev der foreslået følgende tidshorisonter:\n1. januar 2012: Alle kaniner skal være oprettet med samme info, som der står i startbøgerne nu. (Køn, farve, fødselsdag osv.)\n1. april 2012: Alle klasseprøver er indskrevet.\n1. oktober 2012: Træder de elektroniske startbøger i kraft\nI overgangsperioden kan hopperne evt. fortsætte med selv at skrive i deres startbøger, men det vil være de digitale resultater, der er tællende. Det blev slået fast, at det stadig er muligt at købe en startbog uden at være medlem af DK, men man skal være medlem for at kunne starte stævner.\nArbejdsgruppen arbejder videre med oplægget og kontakter Hopudvalget, hvis der er tvivl eller lignende, og sørger for at informere hoppere, dommere og stævnearrangører. Arbejdsgruppen består af: Rasmus Bjerner, Susanna Kristensen, Maria Banke, Lotte Svendsen, Lisa Hein og Mette Wind.\nHvornår skal resultaterne ligge på nettet efter afsluttet stævne?\nDer var et bud 48 timer. Efter debat blev det konkluderet, at det var for kort tid, men at en grænse på 72 timer / 3 dage var mere rimeligt. Folk skal forholdsvist hurtigt være i stand til at tjekke, om deres kaniner har fået pinde. Hvis der er fejl i resultatlisten, kan det være svært at huske lang tid efter.\nDvs. maks. 3 dage efter et afsluttet stævne eller mærke/klasseprøve skal resultaterne være at finde på nettet når digital startbog bliver helt indfaset.\nKlasse- og mærkeprøver – hvordan skal de indskrives, når det hele er digitalt?\nSkal man selv taste ind eller er det dommerens ansvar?\nSom det er nu, er det dommerens ansvar at skrive i startbogen, derfor kunne det være en naturlig følge, at de i stedet skulle taste det ind på nettet. Problemet kunne være, at mange dommere ikke ville få det indtastet på nettet. Dette er i princippet bare en vane, der skal ændres.\nDer blev lavet en afstemning om, hvorvidt det skulle være dommerens ansvar.\n19 var for, 13 imod.\nEn ny registrering kan medføre en e-mail til ejeren, så de er klar over at det er registreret at deres kanin er rykket op.\nGamle resultater – hvad skal der ske med dem?\nStort set alle resultater fra januar 2009 er allerede med.\nDer blev givet en opfordring til alle foreninger om at lede i arkiverne og finde gamle resultater og indskrive dem.\nIft. når man er i Sverige og konkurrere, skal det kunne være muligt selv at kunne indskrive resultaterne. Dette kunne også være en mulighed ved de kaninerne, der har pinde fra konkurrencer, hvor resultaterne ikke eksisterer fysisk mere.\nSe information fra arbejdsgruppen under ”Digital startbog”.\n2. Annoncering af stævner\nVi har fået lov til at annoncere stævner på Hopudvalgets hjemmeside. Tidsskriftet kan selvfølgelig stadig fungere som stævneannonceringssted, men pr. 1. oktober 2011 det er ikke et krav, at konkurrencer også er annonceret her. Dvs. fremtidige stævner skal annonceres på Hopudvalgets hjemmeside.\nHvad skal tidsrammen for hvornår, man senest kan annoncere et stævne være?\nDer var et forslag på min. 2 uger før men kun, hvis det er med mindst 7 dage til sidste tilmelding, og dette var der opbakning til. Det vil især gøre det lettere at arrangere aften/havestævner i løbet af sommeren.\nStore stævner ses dog gerne være annonceret i god tid også gerne i tidsskriftet.\nKan man indføre i tilmeldingssystemet, at man kan se, hvor mange og hvilke starter der er, inden man tilmelder? Dette ville gøre, at man som deltager har en ide om, hvor stort stævnet er inden man tilmelder. Rasmus ville gå videre med det.\nMange af annonceringerne, der bliver sendt af sted for tiden, er ofte for sjuskede. Det opfordres til, at man lige gennemtjekker, det man har skrevet inden det bliver sendt. Det blev diskuteret, om det kunne være en fordel at have en annonceringsskabelon, som man kunne bruge, når man skriver annonceringer.\nDer var enighed om, at stævnerne så vidt muligt også skal i TfK. Det blev aftalt, at Rasmus snakker med Ela om at finde en løsning, så informationerne til TfK. bliver hentet direkte fra Hopudvalgets hjemmeside inden deadline. Det er efterfølgende aftalt og Ela henter fra kalenderen hver måned omkring den første.\n3. Hopudvalgets hjemmeside + indsendelse af resultater + tilmeldingssystem\nFremvisning ved Rasmus Bjerner.\nPå www.hopudvalget.dk er det muligt at hente en masse brugbare informationer om kaninhop heriblandt liste over Hopudvalgets medlemmer, Hopudvalgets arbejdsopgaver, Konkurrenceregler for Kaninhop, øvelser, kalender, træningsoversigt, resultater, dommerliste, referater, downloads og meget mere.\nI forbindelse med snakket om indsendelse af resultater blev det også drøftet, hvordan udregning af resultater skal gøres, når der er finale med. Hvad sker der ved kaniner, der er gået videre til finalen og udgår eller diskes? Konklusionen blev, at hvis disk sker på grund uagtsom behandling kaninen eller lignende placeres den til sidst j.f. §30G. Ellers placeres de som de sidste af de kaniner, der er gået videre til finalen.\nDet blev aftalt, at der skrives ”Uplac.” ved alle kaniner der er udgået eller trukket.\nHvis der er omløb, skal dette fremgå af de indsendte resultater.\nSe mere i vejledningen for indsendelse af resultater.\nDe mange muligheder ved systemet blev fremvist.\nDet blev foreslået, at det skulle være muligt at lave dobbelt takst ved for sen tilmelding eller forskellige priser i klasserne ved et stævne, hvor der både holdes SM- og normale klasser\nStartlisterne bliver lavet tilfældigt, sådan at kaninerne ikke nødvendigvis kommer i den rækkefølge, man har tilmeldt dem. Dette er gjort med vilje for at lade tilfældighederne råde og det var der opbakning til, at det fortsat skal være sådan.\nDer var et ønske om, at man kunne krydse af ved kaniner, der starter veteran eller åben klasse.\nRasmus havde samlet mange videoer til debat en god debat om forskellige bedømmelser. Det var mest korrektioner, vi fokuserede på, da det ofte der det der giver anledning til protester til konkurrencerne. Der var afsat alt for lidt tid til dette, men der var så mange andre emner vi skulle nå.\nDer arbejdes på, at få lagt nogle eksempler herfra med bedømmelser på hjemmesiden.\nSkal vi gøre noget sådan, at vi kan have et årligt DM eller er det lige meget, om det holdes regelmæssigt?\nDM er blevet stort og måske et for uoverskueligt arrangement. Der er for mange dyr, mennesker, burer, baner og mad, der skal tages stilling til.\nSom det er nu står 1 forening for arrangementet. Man kunne lave et fælles udvalg på tværs af foreningerne, der kunne stå for det.\nPas på med for mange restriktioner. Lige nu er der intet DM. Ville det ikke være ok med et DM i en ferie eller ridehal? Eller et DM hvor der kun blev afholdt eliteklasser. De andre klasser er i princippet bare fyld, og det er tit dem, der er med til at gøre det uoverskueligt. Hvis økonomien ikke hænger sammen, kan man hæve startpengene. Til gengæld hvis man tog svær-klasserne, med ville det skabe flere deltagere/hjælpere.\nDM kunne måske afholdes som et endagsstævne eller i en ridehal. Ellers er der mulighed for at låne forholdsvis billige haller både på Fyn, Herning (dyrskuepladsen) og omkring Viborg.\nMan kunne også dele det op i 2 omgange sådan, at der i en weekend afholdes 2 discipliner og i en anden holdes de sidste 2.\nBespisning kan man enten overlade helt til deltagerne eller også kan man lave en ordning, hvor man bestiller mad udefra. Det bør ikke være en hæmsko.\nSværklassen er blevet rigtig pæn siden reglerne for pinde blev ændret. Til gengæld er der mange, især nyoprykkede, elitekaniner der har det svært, fordi der er et meget stort spring i mellem svær og elite. Skal vi hæve klassehøjder? Og hvis de skal ændres, skal de så ændres til noget, der minder om de svenske klasseinddelinger?\nDer var snak om at kopiere de svenske højder/længder med det formål, at det er lettere for os at sammenligne med andre lande i norden, svær-klassen vil blive sværere og gøre skellet til elite mindre, samt at spring købt i Sverige kan bruges mere effektivt.\nMange mente at en maks. længde på 80 cm på middelsvær er for langt. Især skal man tænke på, at folk kan bruge vores regelsæt som en guide-line for, hvor langt/højt de kan springe med deres kaniner, og derfor kan unge kaniner risikere at blive unødigt belastet.\nEt forslag gik også på, at man kunne indføre en mini-klasse, som man skulle deltage i før man kunne starte i let-klassen. Denne ville svare til det, der minder om en ikke for svær let-klasse i dag. Formålet skulle være at gøre kaninerne mere klar til at starte en let-klasse med højere og længere spring. Fordelen med en mini-klasse ville være at den tilgodeser begyndere og unge kaniner. Ulempen kunne være at den kunne blive nedprioriteret i stævneplanlægning eller blive for stor at holde.\nFlere havde det fint med højderne i Sverige, men længderne på især middelsvær var rigtig lange. Skellet mellem middelsvær og svær vil også være enormt lille, hvis der er samme maks. længde i klasserne fra middelsvær og op. Et forslag gik på at maks. længderne kunne være eksempelvis 40 på let, 50-60 på middelsvær, og 80 på svær og elite.\nHvad med mere afstand mellem forhindringerne – skal den udvides? Vores regelsæt forbyder ikke arrangørerne at lave lange afstande, så det er der i princippet ingen grund til at ændre det.\nEt forslag gik på at man i stedet hævede svær fra 40 til 42 cm og indførte 5 oprykningspinde i stedet for 3. Sverige og Norge har heller ikke ens klasseinddelinger, eller i det hele taget Tyskland og Schweiz. Der er ingen, der siger, det skal være de svenske regler, vi skal følge. Vi har andre kaniner her, og det er vigtigt at huske bredden.\nAfstemning – skal vi ændre vores højder:\nTil svenske højder: 11 stemmer for\nSvenske højder med forbehold: 13 stemmer for\nIngen ændringer: 7 stemmer for\nNogle dommere bliver ikke brugt så meget, andre har bare været ude længe. Hvor meget skal man ud at dømme for at holde sin dommer-licens ved lige? Hopudvalget har sat en grænse, der siger, at man skal have dømt aktivt indenfor en periode på maks. 2 år. Man skal også afslutte sin aspiranttid indenfor samme tidsrum. Hvis man ikke gør det annulleres ens aspirant-klasser, og man starter forfra. Hvis man er dommer bliver ens licens inaktiveret indtil man har været føl i de 4 discipliner samt bestået en dommerprøve.\nI modsætning til udstillingsdommere, så er hopdommere 100% frivillige og betales ikke for deres tjenester. Det er derfor vigtigt, at der ikke bliver sat for mange regler op sådan, at det bliver en sur pligt. Dog er det stadig en balancegang for, det skal helst ikke ske på bekostning af kvaliteten af bedømmelserne. I hopverdenen er det vigtigt at holde sig opdateret jævnligt, for den udvikler sig hele tiden.\nHvis man som dommer ikke har dømt i et stykke tid, er det ens eget ansvar at komme på banen igen, hvis man stadig vil fortsætte som hopdommer.\nDommerlisten på Hopudvalgets hjemmeside skal gerne være opdateret mht. aktive hopdommere hele tiden.\nIft. dommeruddannelsen kan man evt. indføre en ”regel-prøve” inden uddannelsen startes, som ved udstillling?\nDer findes mange forskellige grupper af kaninfolk. Derfor kan DK fungere som en slags paraplyorganisation for alle. I formandsberetningerne har hop fyldt et par linjer – det holder ikke. Der er meget forskel på medlemsskaren i DK og hopdelen af det regi bliver tit undermineret ift. en stor del af medlemmerne i DK er hoppere. Integrationsudvalget er et nyt initiativ, der skal prøve at gøre DK til en mere sammenhængende forening, med plads til alle.\nForslaget er som sådan udmærket, men en del hoppere føler, at det kan være en svær kamp at kæmpe. Det er ikke altid HB eller lokalforeningerne er særlig positivt stemt overfor kaninhop. Dette er dog også meget egnsbestemt (b.la. er Bornholm det gode eksempel). Flere er interesseret i at vide om HB virkelig er villige til at samarbejde, eller hvad vi kan få ud af det. Dog er det også vigtigt at huske at et samarbejde går begge veje. Desuden skal der også gerne tages mere højde det ikke kun skal være for hop, men også kælekaniner, for som det er nu fylder de meget lidt i vores forening.\nSigne og Helena blev valgt ind og skal sammen med Henning fungere som Integrationsudvalget.\n9. Årets Hopkanin\nDer er ulighed i det system vi har, f.eks. er der ingen forskel på hvor mange startende der er i klasserne. Som udgangspunkt er det jo lettere at vinde en klasse med 10 end 100 deltagere.\nEt forslag gik på at lave en sæson-afslutning fx på LU. Ulempen vil være at dette kårer den bedste kanin på dagen og ikke nødvendigvis i løbet af året. Det vil derfor svare lidt til DM. Desuden vil der være et problem ift. eventuelt drægtige hunkaniner (de vil være forhindret i at starte). Det, der mangler, er egentlig en mere fair udregnet rangliste.\nHvordan kårer man den bedste kanin for året? Er det en all-round kanin eller en kanin som er god til enkelte klasser?\nDer var et forslag om at bruge et system, der minder om det, der benyttes USM, hvor der er indført koefficienter for sværhedsgrader og antal deltagere i klasserne.\nEt forslag gik på, at det kun var eksempelvis 5 klasser pr. disciplin, der kunne tælle med i det samlede resultat eller at udvælge bestemte stævner, hvor der kunne gives point. Det sidste vil dog medføre, at der er en slags ”tvang” til at deltage i disse stævner, hvis man vil gøre sig gældende i årets hopkanin.\nUdfra resultaterne fra sidste år kan der evt. laves en prøve af et nyt system, og herved kan man se, hvordan det vil fungere. Rasmus tilbød at prøve at lave beregninger på det, hvis der er konkrete forslag.\n10. Eventuelt og fri debat\nChampionater: Kan der indføres flere certifikater i store klasser. Især på Sjælland og i Jylland er der mange deltagere. Skal der gælde samme regler som ved Årets Hopkanin – altså minimum 10 startende kaniner fordelt på mindst 3 førere?\nSkal der stilles krav til, at kaninerne har vand adgang til vand ved stævner? Ifølge dyreværnet skal dyr have adgang vand. En gulerod og tilbud af vand løbende er ok ved 1 dags stævner.\nDrægtige kaniner må hoppe indtil de er 14 dage henne. Hvorfor er reglen sådan? Der er forskel på om det er en let eller elitekanin eller en højde/længdeklasse. Hvor påvirket er en drægtig kanin de første 14 dage, og hvad med kaniner der går tomme. Hvad med kaniner i kraftig fæld?\nHvad gør man i en situation, hvor deltageren ”overfalder” dommeren efter at blive bedt om at trække sig. Situationen kan vendes med andre dommere, men diskvalifikation for usportslig optræden er absolut ikke utænkeligt.\nForkert opsatte spring. Som det er nu kan et forkert opsat spring ikke tælle som fejl også selvom det rives yderligere ned. Kan man indføre at springet tages om efter gennemløbet? Tiden tæller fra start gennemløb til slut, men kaninen skal klare det enkelte spring efter afsluttet gennemløb for at være fejlfri.\nKan en jysk mester bo udenfor Jylland? Det blev aftalt, at for at blive egnsmester, skal man være bosiddende i den pågældende egnsdel. Hvilken lokalforening man er medlem i har ingen betydning.\nAdvarsler: Skal de kun noteres på resultatlisten eller skal de også meldes til Hopudvalget? En dommeraspirant har ikke hovedansvaret for at advarsler er uddelt korrekt.\nPå svær gives pind ved maks. 1 fejl på 2 gennemløb. Skal der arbejdes for at indføres en lignende grænse på let og middelsvær?\nVi havde en god og konstruktiv dag, vi fik en fornemmelse af hvad der sker ude i de forskellige foreninger og et fingerpeg om hvad vi skal arbejde videre med i udvalget.


Elcykel guide - Dansk Cykel Forum\nSkrevet d. 4. februar 2022 af Dansk Cykel Forum\nNår du skal ud og købe en elcykel er der få, men vigtige ting, som du skal være opmærksom på. I den her guide gennemgår jeg kort lidt om motorens placering, motorens ydeevne og batteriets størrelse. Samt hvad det har af betydning for dig.\nMotoren på en elcykel kan være placeret 3 steder. Det er:\nMellem pedalarmene (centermotor)\nMotorens placering i hjulene er i dag lidt en gammeldags måde at gøre det på. Altså det vil sige at du stadig kan finde nye elcykler til salg, som har en motor placeret i for- eller baghjul. Men det er mest cykler i den billige ende af skalaen. Men hvad er så fordelene og ulemperne, ved placeringen af motoren.\nKigger vi på placeringen i hjulene, er ulemperne helt klart at cyklen køre lidt mere “ujævnt”. Når de er placeret i hjulene vil du mærke en cykel der er meget aggressiv i accelerationen. Dette kan være en ulempe i glat føre, da det kan betyde at hjulet spinner rundt på asfalten og du vælter.\nAndre ulemper kan også være at det er mere besværlig at skifte slange og dæk på en cykel med motor i navet på hjulet. Ofte skal du have hjælp fra en fagmand for at udføre opgaven, da det er vigtigt at hjulet monteres korrekt. Det handler især om moment bespænding af hjulbolte.\nAf fordele ved motor i hjulene, er der ikke rigtig nogle. Men nok også derfor at det er på vej ud.\nCentermotor er helt klart at fortrække. Denne motor kører yderst jævnt og er meget behagelig at cykle med. Den har også på enkelte modeller (bla Bosch), indbygget mulighed for at regulere ydeevne efter hvad kunden ønsker. Alt dette kan gøres via et login på Bosch’s hjemmeside.\nAf ulemper kan være at der på enkelte centermotorer er en kraftig motor i (+50 Nm). Disse motorer kan være hårde ved et indvendigt gearnav, og i enkelte tilfælde ødelægge dem. Dette problem kan kun løses med service, minimum hver 6. måned. For den kraftige motor brænder simpelthen fedtet i gearnavet af.\nMen dette “problem” kan selvfølgelig også klares ved at du kører mindst muligt med fuld power på motoren, og istedet bruger Eco mode på styringen.\nElmotoren på en elcykel måles i Nm og Watt.\nNår vi snakker watt, har du ikke meget at vælge imellem. En elcykel yder enten 250 (alm. elcykel) eller 350 watt (45 km/t speed pedelec) som max. Det er simpelthen måden man har valgt at begrænse cyklerne herhjemme, og som gør at motoren slår fra når du når en bestemt hastighed.\nNår vi snakker Nm, så er det motorens kræfter vi her har med at gøre. Her er cykelproducenterne ikke begrænset, her kan de bare give gas. Idag ligger Nm på mellem 30 og 95 Nm. Som skrevet i et andet indlæg, så skal man vælge motorkraft efter de her krav:\n30-40 Nm – en elcykel med en motorstørrelse er mest til dig der bruger den i fladt terræn. Det er også til dig, der gerne selv vil yde lidt, og kun ønsker minimal støtte fra motoren af.\n40-55 Nm – det er en elcykel til dig, der bruger cyklen rigtig meget i blandet terræn. Du forlanger lidt af din elcykel, og vil gerne at den kan være en stor hjælp når landskabet bliver udfordrende. Denne her motor er god til dig, der gerne vil at cyklen yder den maximale hjælp og gør at du ikke behøver at få sved på panden.\n60 Nm -95 Nm – den her motor sidder fortrinsvis på mountainbikes som skal bruges til vilde udfordringer i ekstremt terræn. Køber du en cykel med den her størrelse motor vil du opleve at det fortrinsvis er til cykler med udvendigt gear. Dette skyldes at indvendige nav-gear ikke tåler så stor belastning i Nm.\nBatteriet til elcyklen\nHvor stort et batteri skal man vælge? Størrelsen måles i Wh (watt timer), når vi snakker batterier. Så logisk som det kan være, så betyder batteriets størrelse selvfølgelig at du enten kan køre langt eller kort på en opladning. Men man kan ikke lægge en range på hvor langt et batteri kan køre i km, da der er mange ting der spiller ind her.\nHvor meget vil du hjælpe til når du cykler med motoren slået til?\nHvor meget dæktryk cykler du med?\nKører du på ECO mode eller Power mode?\nHvor slidt er kæden og tandhjulene?\nHusker du at bruge gearene? Eller cykler du altid i det tungeste gear?\nHvad temperatur er det når du er ude og cykle?\nCykler du i medvind eller modvind?\nSom skrevet i et tidl. indlæg, så kan afstanden som en elcykel kan køre på en opladning, ligge på mellem 30 og 200 km. Alt handler om de ting der står lige ovenover her.\nSå dit valg af batteri, skal selvfølgelig afhænge af din måde at køre på elcykel, og hvor tit du ønsker at oplade cyklen.\n← Previous Previous post: Elcykler med indvendige gear, er det en god ide?\nNext → Next post: Hvor langt kan en elcykel køre på en opladning?


Mysofobi: Frygten for snavs - Bedre Livsstil\nMysofobi er frygt for snavs. Det vil sige en irrationel frygt for at blive forurenet med bakterier, som nogle mennesker oplever.\nMysofobi – frygten for snavs – bliver mere og mere udbredt for hver dag. OK, men først, er en ekstrem bekymring vedrørende affald og bakterier sund? Det er normalt at nyde renlighed, men det er ikke normalt, at det bliver en besættelse.\nTænk, hvis du kunne se alle de mange mikroorganismer, der bor omkring os… mange af os ville helt sikkert panikke.\nFaktisk er en lille frygt normal, fordi den giver os mulighed for at blive opmærksom på muligvis farlige situationer og beskytte os selv. En frygt, der overskrider tærsklen, kan imidlertid være patologisk.\nDette er tilfældet med fobier, som er defineret som en irrationel frygt, en person føler over for noget eller nogen. Frygten for snavs eller mysofobi, en tilstand, der forårsager pine hos mennesker, der oplever det, er en af dem.\nFrygten for at blive syg af bakterier er invaliderende hos personer med denne lidelse. Hvad er symptomerne? Er der nogen let genkendelig adfærd? Læs med for at få nogle svar på disse spørgsmål.\nHvad er frygten for snavs eller mysofobi?\nOrdet mysofobi kommer fra det græske ord myso, som betyder “snavs”, og phobos, som oversættes som “frygt”. Således er mysofobi frygten for snavs.\nWilliam Hammond, en neurolog, opdagede denne fobi i 1879, og mange andre læger har siden forsøgt at løse dette fænomen.\nSelv psykoanalytikeren Sigmund Freud forsøgte at forstå, hvad denne form for fobi handler om. Faktisk henviste Freud til mysofobi med henvisning til en kvinde, der vaskede hænderne op til hundrede gange om dagen og af frygt for at snavse dem til igen, åbnede dørlåse ved at skubbe til dem med albuerne, i en af hans tekster.\nMysofobi kan føre til tvangstanker. Faktisk har nogle mennesker en tendens til at vaske hænder flere gange om dagen, overdrevet meget, og fokusere deres opmærksomhed på snavs og kropslugt, da de frygter snavs.\nDenne fobi har forskellige grader, da nogle kun er bange for mikrober og bakterier, mens andre er bange for alt, der kan være forurenende. Sidstnævnte er normalt de personer, der ender med at isolere sig selv.\nLæs om: Carcinofobi eller frygten for kræft\nAdfærden hos en person med mysofobi\nEn person, der oplever denne lidelse, er normalt styret af et besættende mønster af renlighed. Som et resultat vasker de ofte hænder, til tider op til 50 gange i timen.\nDe forsøger også at desinficere alt omkring dem, undgå at røre ved genstande og kan endda bruge handsker til det. På samme måde er de ekstremt renlige derhjemme og prøver ikke at røre ved noget, som andre har rørt ved, såsom døre på restauranter, håndtag, sæder i bussen osv.\nMennesker med mysofobi foretrækker også at spise derhjemme, fordi det er den eneste måde, hvorpå de kan være sikre på, at maden er ren. Også fordi de på den måde undgår kontakt med andre.\nEfter at have besøgt bestemte steder er disse mennesker også ofte bange for at røre ved deres tøj, så de lægger tøjet direkte i vaskemaskinen.\nÅrsager til mysofobi\nDer er flere faktorer forbundet med denne tilstand, såsom arvelige faktorer, tidligere traumatiske oplevelser, efter at have modtaget en streng opdragelse med hensyn til renlighed eller den simple frygt for at blive syg på grund af en infektion.\nDenne tilstand er imidlertid ikke behagelig for dem, der oplever den. Dette skyldes, at de faktisk ikke har det godt med deres rengøringsritualer. Som du kan se, er symptomerne på misofobi ganske ubehagelige.\nFrygt for ikke at kunne styre sig selv.\nEn øget puls.\nFind ud af: Kortikofobi: Frygten for kortikosteroider\nMange mennesker konsulterer en specialist for at få terapi og ændre deres liv, når de ikke længere kan modstå symptomerne på mysofobi. Kognitiv adfærdsterapi er en af de mest almindelige og giver dem mulighed for at forstå, hvad fobien består af, for gradvist at rette på deres opfattelse.\nI andre tilfælde er det muligt for vedkommende at gennemgå eksponerings- og responsforebyggende behandling for at konfrontere sin frygt. Desuden er afslapningsteknikker, meditation og andre metoder, der hjælper med at dæmpe angst, også effektive.\nUnder alle omstændigheder bør lægen være den mest kvalificerede person til at bestemme den bedste løsning for et givet tilfælde. Derudover bør de være i stand til at ordinere eventuelle farmakologiske løsninger, hvis det er nødvendigt.\nAraknofobi er en af de mest almindelige typer frygt hos mennesker. Det er slående, for edderkopper er et af de mest almindelige dyr i hjemmet.


Kan mandelmel erstatte pofiber? | Hos Mommer\nFiled under: Uncategorized — Ellen @ 17:43\nTags: England, Mad\nI går bagte jeg boller uden brug af hvedemel; alias ketoboller, alias low carb-boller, alias LCHF-boller, som dækker over stort set det samme, og som man kan finde adskillige opskrifter på i utallige variationer. Grunden til, at jeg faldt for netop denne var, at forfatteren hævdede, at hendes datter syntes vældig godt om dem – så måtte de jo kunne konkurrere med mormors go’e, gammeldags fødselsdagsboller.\nDet virkede i hvert fald temmelig overbevisende på mig, så de måtte prøves.\nDe var overraskende gode. Vi har smovset i ostemadder til hele to måltider – ohhh, de savnede ostemadder. Stenalderbrød er godt til ost, men sommetider savner jeg altså det hvide, lidt bløde brød, som vi aldrig får mere, men her er det lige pludselig i en udgave, der både er lækker og som ikke giver et strejf af dårlig samvittighed.\nErstatningerne for mel var Pofiber og FiberHUSK, altså loppefrøskaller.\nSidstnævnte kan man købe i England, og jeg har bestilt et halvt kilo til levering hos Charlotte – sammen med et helt kilo mandelmel, som viste sig at koste hvad der svarer til bare 115 kroner kiloet. Det er billigt, så hvis C ikke selv kan bruge det, tager jeg det med hjem.\nJeg fortalte Charlotte om bollerne, og jeg lovede at afprøve dem for familien, når vi kommer derover om fire uger. Men det der pofiber kan jeg ikke finde i England. Er der nogen, der ved, om det findes derovre? Og hvad produktet i givet fald hedder? Pofiber er fibre fra kartofler (og er tilladt i LCHF-konceptet, selv om kartofler ikke er specielt velset. Mig ikke helt forstå …), og i England findes der potato starch og potato flour, som er to forskellige ting. Jeg læser varebeskrivelserne som, at førstnævnte er det samme som vores kartoffelmel og sidstnævnte måske mere som det vi kender som pofiber. Men er det rigtigt fortolket?\nGodt nok er mine engelskkundskaber ikke helt ringe, men det er desværre ikke helt nok at forstå ordene her.\nDer er nok ikke andet at gøre end at investere i noget potato flour og så ellers bare prøve at se hvad der sker.\nEndelig kunne jeg jo prøve at erstatte pofiber med mandelmel – det forsøg kan jeg gøre hjemmefra, så det vil være afklaret, når vi rejser.\nNoget, der er rigtig godt ved disse boller er, at ingredienserne bare skal røres sammen til en tyk grød, stå i nogle minutter, formes og smides i ovnen. Ikke noget med at ælte og ælte og ælte og hæve og ælte igen og hæve igen … alt det, jeg ikke gider (og heller ikke er god til) ved almindelig brødbagning.\nJa, mandelmel kan let koste det meste af en bondegård, så det er noget af et fund, du dér har gjort dig! Jeg bruger mandelmel til frugttærter og i pandekager (hvilket nok ikke er så LCHF-agtigt på den måde….) – så får de lige et tvist af marcipan! ❤\nKommentar af Maude — 19. februar 2018 @ 18:36\nPandekager! Det kunne da godt prøves – pandekager uden mel lyder dessertagtigt og LCHF-tilladt. Kunne godt forestille mig, at noget crepes suzette-agtigt ville være lækkert 🙂\nKommentar af Ellen — 19. februar 2018 @ 19:04\nLoppefrøskaller har vi købt i den lokale Helsekost i mange år. Min mand tager en skefuld hver morgen – det er vistnok mod forkølelse!\nKommentar af Fru Moll — 19. februar 2018 @ 18:53\nMener du mon ikke forstoppelse? Det er et fibertilskud, og det har ikke rigtig nogen effekt på forkølelse, men mange spiser det for at få – eller holde – gang i maven.\nKommentar af Ellen — 19. februar 2018 @ 19:06\nHvis man googler, er forskellen at kartoffelstivelse udvinder man af rå kartofler, og kartoffelmel fremstilles af kogte kartofler, men google selv for yderligere forskel på resultat ved bagning med produkterne.\nKommentar af Elsebeth — 19. februar 2018 @ 19:19\nJeg ved godt, at der er stor forskel på de to ting; mit problem gik på, at det for mig er svært at gennemskue, om det vi køber som pofiber er det samme som englændernes potato flour.\nKommentar af Ellen — 19. februar 2018 @ 19:30\nBagning er ikke mit bord, men jeg bruger af og til mandelmel i karrysovs som sødme- og strukturingrediens. Melet laver jeg selv ved at køre mandler gennem kaffekværnen/krydderimøllen.\nKommentar af Eric — 19. februar 2018 @ 19:34\nDen med karrysovsen skal jeg prøve.\nJeg har også selv prøvet at lave mandelmel, og det er da også en del billigere at gøre det, men det bliver ikke helt så godt som det man køber, synes jeg. Der er dog forskel i pris, men kan jeg købe mandelmel i UK til få penge, så tror jeg det bliver sådan fremover.\nKommentar af Ellen — 19. februar 2018 @ 22:00\nKartoffelmel og -stivelse er det samme og sådan også på britisk engelsk. I USA er det både det samme og forskelligt. Pofiber er findelt tørret kartoffel, hvilket også er hovedingrediensen i “instant mashed potatoes”, men disse produkter kan sagtens indeholde andet (f.eks. mælk, smør, krydderier osv.), så man skal nøje læse indholdsdeklarationen. Prøv evt. dette, der indeholder kartoffel, farve fra gurkemeje og konserveringsmiddel:\nNår Pofiber tilsættes bagværk skyldes det, at det kan binde meget væske, så substitution med mandelmel er ikke indlysende.\nMvh. og god bagning.\nKommentar af Kristine — 19. februar 2018 @ 21:09\nDet der forvirrer er, at deres ‘flour’ ikke er det samme som vores kartoffelmel. Jeg havde ikke set forskellen på BE og AE, men nu har jeg boret lidt i det … det er dog stadig ret forvirrende, for BE taler (også) om ‘potato starch’ og ‘potato starch flour’ som værende forskellige – og kalder i næste linje sidstnævnte for ‘potato starch’ … det er godt nok for viderekomne, så der er nok bare tilbage at prøve, hvad der dur.\nDen med kartoffelmelspulveret var ikke nogen dårlig ide – det lader til at komme tæt på pofiber – det må vel så også kunne bruges herhjemme – jeg tror bare, at der er flere ‘urenheder’ i det danske end i det engelske pulver.\nMandelmel suger dobbelt så meget væske som hvedemel, men kun 1/3 af, hvad pofiber suger (har jeg lige fundet ud af), så det kræver lidt eksperimenteren.\nKommentar af Ellen — 19. februar 2018 @ 22:14\nJeg henviste til Tesco, fordi jeg opfattede, at du bad om hjælp til at finde Pofiber i England og ikke til at eksperimentere i DK. Pofiber er iøvrigt som mange andre glutenfrie produkter en del billigere i Sverige.\nJeg har en gang bagt glutenfrie lagkagebunde, hvor jeg ikke havde kartoffelmel og måtte ty til kartoffelmospulver. Det gik fint, dog knap så lette – til gengæld kunne de suge en del creme, friske bær og alkohol uden at blive smattede.\nMon ikke der findes en britisk pendant til Dansk Cøliaki Forening, hvor du kan finde oplysning om lidt af hvert.\nKommentar af Kristine — 20. februar 2018 @ 1:53\nDet var også rigtigt opfattet, men kommentarerne affødte nogle tanker, som skal afprøves – og helst inden vi tager til UK. Jeg vil ikke eksperimentere mere end højst nødvendigt derovre 🙂\nJeg kigger da lige efter pofiber i Sverige!\nSikkert – det kan tjekkes.\nKommentar af Ellen — 20. februar 2018 @ 9:33\nHvor spændende med dine eksperimenter med det bløde brød. Jeg kan ikke bidrage til forståelsen af kartoffelmel og det andet produkt, som jeg aldrig har hørt om. Men det må være skønt at kunne bage noget, der smager. Så vidt jeg husker, så får vi snart et billede af dig.\nVar det når du havde tabt et bestemt antal kg? Og fået nyt tøj?\nJeg er imponeret over, I er så vedholdende.\nKommentar af Betty — 19. februar 2018 @ 22:39\nJeg ved ikke rigtig med det billede … og vi er vedholdende, fordi det er nødvendigt hvis vi skal have lov til at skeje lidt ud en gang imellem, og det skal vi. Vil vi 🙂\nJeg havde ikke noget mål fra start, fordi jeg ikke vidste, hvad jeg burde ende på, men nu vurderer jeg, at jeg mangler omkring fire kilo, men det er virkelig svært at komme længere ned, end jeg er nu, desværre. Men jeg køber nok nyt tøj, når jeg kommer til England.\nKommentar af Ellen — 20. februar 2018 @ 9:29\nUf, jeg får slet ikke bagt brød til mig selv, kun til husherren. Jeg har indkøbt pofiber, men er ikke kommet længere Måske fordi jeg er lidt skeptisk, men det behøver jeg åbenbart ikke være 🙂\nKommentar af fiberfryd — 20. februar 2018 @ 0:44\nJeg har også været meget skeptisk, men nu skulle det prøves og dette her var rigtig godt 🙂\nKommentar af Ellen — 20. februar 2018 @ 9:30\nPøj pøj med dine eksperimenter 🙂\nKommentar af Lene — 20. februar 2018 @ 5:22\nTak – eksperimenter er altid spændende 🙂\nJeg prøvede at google lidt på næringsindholdet i hhv. pofiber og potato flour. Det ser ud til at det ikke er det samme produkt. Her: https://www.nutritionvalue.org/Potato_flour_nutritional_value.html angives det at fiberindholdet i potato flour er på 24% mens det her: https://www.helsebixen.dk/shop/semper-pofiber.html angives at kostfiberindholdet i pofiber er på 65%.\nKommentar af Pernille — 20. februar 2018 @ 14:51\nTak – det var en god ide at undersøge og nyttigt at vide. Disse to produkter vil formentlig langtfra kunne binde den samme mængde væske.\nDin gode ide fik mig til at undersøge næringsindholdet i kartoffelmospulver, og det er da noget nær det værste man kan bruge i en LCHF-diæt: over 85 % kulhydrater, og kun 14,9 g fiber … så exit alle tanker om forsøg med kartoffelmospulver 🙂\nKommentar af Ellen — 20. februar 2018 @ 17:04


Hjulskift i Nakskov – Bestil online i dag\nHjulskift i Nakskov? Vi har dannet os et overblik over mulighederne.\nHvis du lefter efter hjulskift i Region Sjælland, så er du kommet til det rette sted. Der er en række muligheder i 4900 Nakskov, og generelt i Lolland Kommune.\nDe fleste online forhandlere foreslår i vore dage diverse forskellige fragtløsninger. En af dem der er mest anvendt er p.t. at få bragt ordren til en pakkeshop, fordi det så giver dig god fleksibilitet til at kunne afhente de nyindkøbte produkter når du har mulighed for det. Fragtmetoden er altså ualmindeligt simpel, og tit endda den prisbilligste løsning til levering.\nDu burde alternativt prøve at vælge at få sendt til din bolig eller ud på dit arbejde. Fragtløsningen bliver i regelen et hak mere pebret, men ydermere meget praktisk. Den prisbilligste fragttype af Hjulskift i Nakskov vil dog altid være at du selv henter ordren, men dette afhænger af at du har bopæl med kort afstand til Hjulskift i Nakskov online virksomhedens lager.\nLeveringstidspunktet er jo virkelig bestemmende såfremt vi absolut skal bruge varerne straks, så med det formål er det ret så afgørende at man dobbelttjekker den estimerede leveringstid for den vedkommende vare.\nDe fleste Hjulskift i Nakskov internet forretninger yder dag-til-dag levering på mange af shoppens varenumre, men som ikke desto mindre kræver at transaktionen gennemføres før et nøjagtigt tidspunkt, så at de har mulighed for at nå at få Hjulskift i Nakskov afsted før pakkepersonalet får fri.\nEnkelte online outlets yder levering uden beregning, men i mange tilfælde kun såfremt der bestilles for et præcist beløb. I øvrigt burde du overveje den mest betalelige leveringsmulighed, som i de fleste tilfælde – uden hensyn til om du opholder sig tæt på Horsens, Brønderslev eller Assens – vil blive at få dem til at køre produkterne til et afhentningssted.\nDet har vist sig at være super fremkommeligt for almindelige dødelige at analysere priser på Hjulskift i Nakskov hos forskellige online virksomheder, og så har masser af online webshops været presset til at at nedskære prisniveauet på mange af deres produkter – til juniorer, og ligeså til herrer og damer – eftertrykkeligt, og endda nogle gange garantere gratis levering.\nTrods dette kan det stadigvæk være lønnende at inspicere visse internet varehuse i Danmark efter Hjulskift i Nakskov rabatkoder før du køber, så man er usvigeligt sikker på at modtage den laveste pris.\nMan må alligevel ikke overse, at i tilfælde af at en internet forhandler frembyder Hjulskift i Nakskov for en salgspris som anses for kolossalt tiltalende, er det undertiden være en varsel om en uoprigtig internet shop. Betalinger med kort er heldigvis inkluderet i en ordning, der beskytter dig som kunde overfor uærlige online selskaber.\nVi tilråder kortkøb eller betalinger med mobilen. Alternativt bør du anvende et afdragstilbud fra eksempelvis ViaBill, ifald du efterspørger at afbetale beløbet over en periode.\nForud for at folk shopper Hjulskift i Nakskov hos en webshop kunne man principielt skimme webshoppens forretningsvilkår, det er dog mange gange ikke særlig sjovt.\nEt alternativ er at tjekke hvorvidt internet webshoppen er tilsluttet e-mærket, som kan være en angivelse af at e-forretningen respekterer de gældende danske regler, tillige med at shoppen rutinemæssigt føres tilsyn med af eksperter der er meget fortrolige reglerne. Desuden giver det dig anledning til en hjælpende hånd, ifald du bliver udsat for udfordringer som følge af din shopping.\nHerudover anbefales det at du er vidende om de væsentligste vedtægter der kan have betydning for købet, for eksempel hvilken bytteret på Hjulskift i Nakskov internet webshoppen tilsikrer. I relation til det er det tilmed essesentielt, at man når som helst gemmer ens ordremail, således man fremadrettet kan bevise sin ordre, om man shopper til en dame eller herre.\nTrustpilot medfører uden sammenligning strålende løsninger til at efterforske ret mange forhenværende kunders vurderinger og på grund af dette stiller vi forslag om, at du efterforsker online shoppens Hjulskift i Nakskov vurderinger forinden du køber.\nFacebook byder på lignende ret så fortræffelige genveje til at få kendskab til internet selskabets popularitet. I øvrigt ses endda online outlets som giver kunderne mulighed for at levere en omtale af deres køb, som også bør tages i brug til at afveje kundetilfredsheden.\nWebsitet er annoncefinansieret. Vi har tætte samarbejder med en masse e-forhandlere da vi formidler virksomhedernes produkter, og indtjener provision når de besøgende vi sender videre foretager en bestilling.\nAnvisninger angående Hjulskift i Nakskov og online outlets opretholdes fra tid til anden, men det er umuligt for os at give garantier imod forandringer der kan være foretaget siden vi senest opdaterede vores data.


Team Esbjerg: Nyt hold og ny spillestil skal på plads | TV SYD\nTeam Esbjerg: Nyt hold og ny spillestil skal på plads\nCheftræner Jesper Jensen står onsdag middag klar til at modtage et næsten nyt hold, når Team Esbjerg indleder træningen efter overstået sommerferie.\n19. jul 2017, kl. 10:56\nCheftræner Jesper Jensen og assistenttræner Mette Melgaard står onsdag middag klar til at modtage et næsten nyt hold, når Team Esbjerg indleder træningen efter overstået sommerferie.\nDet er et næsten nyt hold, der møder op i Blue Water Dokken til fysiske test og fortsætter med løb på Esbjerg Atletikstadion.\nSideløbende med, at den fysiske form kommer på plads, så skal en ny spillestil grundlægges inden turneringsstarten.\nAllerførst skal den nye trup og træner-teamet rystes sammen.\nMette Melgaard indtager i dag sin nye rolle som assistenttræner i Team Esbjerg.\n- Når vi er igennem den første træningsdag med test, sætter vi os i bilerne og kører på fem dages træningslejr i Sverige. Her skal vi lære hinanden at kende med styrker og svagheder, og vi skal lære at acceptere hinandens skæve sider, fordi det er så vigtigt, når man sammen skal præstere på højeste niveau, siger Jesper Jensen.\nUnder træningslejren i Åhus syd for Kristianstad deltager Team Esbjerg med to hold i Åhus Beachhandboll Festival, og spillerne skal selv styre løjerne og tackle mulige konflikter undervejs. Alt sammen for at styrke det sociale fællesskab, der på linje med opbygningen af fysikken er turens hovedformål.\n- Med så mange nye spillere og personligheder skal vi have skabt en ny kultur, og vi skal have fundet en ny spillestil. Mette og jeg har på forhånd en idé om, hvordan vi vil dække op, og hvordan vi vil agere offensivt. Men vi begynder på en bred vej, hvor vi skal lære de enkelte spilleres kvaliteter at kende, inden vi snævrer ind til et spor, siger Jesper Jensen.\nTræningsforberedelserne omfatter foruden træningslejren i Sverige tre dage i Lalandia Billund, træningskampe og deltagelse i eliteturneringen Spar Nord Bank Cup, der ligger i ugen før den første betydende kamp, mødet med Ringkøbing Håndbold i pokalturneringen 25. august. Godt en uge senere, 4. september, følger premieren i ligaen mod de nye danske mestre fra Nykøbing F. Håndbold i Blue Water Dokken.\nHel familie boligløs efter 19-årigs voldsdom og bandekriminalitet\nNyt omikron-studie – disse symptomer er mest udbredt


Landstræner: Okore er klar til Premier League\nNyheder Skrevet af Newspaq | 18.12.12 | 11:46\nU/21-landstræner Morten Wieghorst vurderer, at Jores Okore er klar til et klubskifte fra FC Nordsjælland og den danske Superliga til en af de største ligaer i Europa.\nWieghorst vurderer tilmed, at FCN's blot 20-årige viceanfører kan begå sig i den bedste engelske række.\n- Jeg tror, han kan nå langt. Han kommer til at spille i en af de store ligaer i europæisk fodbold.\n- Jeg mener faktisk godt, at han kan spille i Premier League. Så vil der selvfølgelig være nogle af klubberne, som har så dygtige spillere, at han måske vil komme i klemme.\n- Så vi snakker måske ikke om en klub i top-3, men han vil kunne klare tempoet og den fysiske belastning i England, mener Wieghorst.\nI 2012 ryddede Okore bordet for alt, hvad angik talentpriser for spillere under 21 år. Den centrale forsvarsspiller har givet baghjul til blandt andre FC København-angriberen Andreas Cornelius.\n- Det er imponerende, hvad han har opnået. Han har vist, at han kan spille med på Champions League-niveau. Han har vist, at han kan spille mod nogle yderst kompetente angribere.\n- Han har en fysisk styrke, som gør, at han kan spille med i de bedste ligaer. Og han vil formentlig også kunne udvikle sig yderligere på den front, siger Wieghorst.\nDet bedste råd fra Wieghorst, som i sin aktive karriere fik sig en stor karriere i skotske Celtic, er, at Okore finder en klub, hvor der er en realistisk mulighed for, at han kommer til at spille de fleste af kampene.\n- Ja, men jeg håber, han kommer til et sted, hvor han kommer til at spille, og hvor der er en realistisk mulighed for, at han kommer til at spille de fleste af kampene.\n- Hvis han kommer til en stor klub, så er der mange dygtige spillere, og det er ikke sikkert, at han kommer til at spille 50 kampe om året. Men han skal et sted hen, hvor han spiller to tredjedele af kampene, mener Wieghorst.\nDen tidligere FCN-træner har fulgt Okore tæt i de seneste år, og han mener, at Okore har udviklet sig til en utrolig vigtig spiller for FCN.\n- Der er ting i hans spil, som han kan forbedre. Men det gode ved Jores er, at han vil forbedre dem. Han arbejder seriøst med tingene. Han laver sine fejl, og han efterrationaliserer og bruger fejlene positivt.\n- Han er ikke bange, når han har lavet en fejl, han gemmer sig ikke. Jeg tror også, at der er en leder gemt i ham. Han er allerede blevet viceanfører i FC Nordsjælland i en tidlig alder, siger Wieghorst.


Richard III’s kranie blev flækket af sværd – Ekstra Bladet\nlige nu Irans præsident lover hævn for drab på atomforsker 1 time siden AGF's store hovedbrud: Her er PC's mulige afløsere 1 time siden Per i chok: - Der er stjålet vin for adskillige millioner 1 time siden Rolf Sørensen sænker prisen: Vil sælge for 12 mio. 3 minutter siden Derfor brød hun sammen for åben skærm lige nu Irans præsident lover hævn for drab på atomforsker\nTirsdag d. 17. feb. 2015 - kl. 07:12 0\nRichard III’s kranie blev flækket af sværd\nIndre skader i Richard III’s kranie viser nu, at stødet, der fik blodet til at sprøjte og kongen til at dø, højst sandsynligt er sat ind af et sværd eller et spyd.\n- En hest, en hest! Mit kongerige for en hest!, råber den engelske konge Richard III i Shakespeares stykke af samme navn. Han har mistet sin hest, og fjenden stormer mod ham på slagmarken. Hesten får han ikke - han bliver i stedet slået ihjel.\nVirkelighedens Richard III, død i 1485, har tilsyneladende også lidt en ubehagelig skæbne på slagmarken. Det viser en nærmere inspektion af hans efterladte kranium, som blev fundet under en parkeringsplads i Leicester i England i 2012.\nSe den spændende video om sværdhugget, der gav Richard den III dødsstødet på Videnskab.dk:\nDen forreste halvdel af kongens kranie er helt væk, men det er et lille hak indeni kraniet, der afslører, hvad kongen døde af. Det tyder nemlig på, at et sværd, spyd eller andet skarpt våben har boret sig vej gennem hans hoved. Skaderne peger på, at kongen også havde mistet sin hjelm.\nLæs mere på Videnskab.dk: Retsmediciner afslører: Så dramatisk var Richard den III’s død\nDa forskere fra University of Leicester undersøgte kraniet, fandt de tre livstruende skader, som hver især kan have dræbt kongen. To af dem var i kraniet, mens den sidste var i bækkenet. Forskerne mener dog, at det højst sandsynligt er skaden i hovedet, der har slået Richard III ihjel.\n- Efter vi havde identificeret et hårdt stød mod kraniet, som højst sandsynligt stammer fra et sværd eller spyddet fra en hellebard, blev vi interesserede i at undersøge, hvilken vinkel slaget kom fra, siger Osteolog Jo Appleby fra University of Leicester i en pressemeddelelse.\nLæs mere på Videnskab.dk: Kong Richard den III mæskede sig i traner og hejrer\nObduktionen foregik ved hjælp af CT-skanninger og CT-Micro imaging billedteknikker til at undersøge det 500 år gamle skelet. Skanningerne kunne de bruge til at undersøge, hvilke våben der kunne have dræbt Richard III, hvor dybt de har ramt og fra hvilken vinkel.


Kan jeg få gratis billeder eller videoklip? - 24/7 Shutterstock kundesupport & hjælp\nDu har investeret meget tid og mange ressourcer i din præsentation, og du vil helt sikkert ikke ødelægge den med et upassende billede. Inden du investerer i et flot men ikke-helt-rigtigt billede, afprøv billedet eller klippet direkte i dit projekt, inden du køber det. Sådan gør du:\nForhåndsvisning af billeder\nForhåndsvisning af et billede er nemt på Shutterstock og kræver ikke meget teknisk viden. Hvadenten du vil se dit stock billede i en Powerpoint præsentation eller på en hjemmeside, som en reklame eller som et profilbillede på et socialt medie, kan du gøre det med et træk og et slip — helt ærligt. Klik på billedet som du vil se, hold det og træk det til dit skrivebord eller din mappe. Du kan også klikke på "Afprøv" hvilket gemmer vandmærket når billedet downloades.\nFor at beskytte kunstnerens rettigheder til et billede, tilføjer vi et vandmærke med Shutterstock logoet til hvert billede der bliver prøvet. Du kan få et billede uden vandmærke ved at licensere billedet.\nForhåndsvisning af videoklip\nHar du brug for noget, der er lidt mere dynamisk i din præsentation eller på din hjemmeside? Prøv et eller flere videoklip inden du køber det rigtige. Download klippet ved at klikke på "Afprøv" på siden med videoklip. Download vil starte med det samme og vil blive lagt i den angivne mappe. Når du ser det, vil du bemærke at ligesom ved billeder, har klippet et Shutterstock logo.\nLige som ved forhåndsvisning af Shutterstock billeder, kan du teste videoklip i præsentationer på hjemmesider eller et andet projekt. Du skal dog huske på at testklip har en opløsning på cirka 600x300 pixels.\nFå adgang til en af de største databaser med royalty-frie billeder\nNår du licenserer et Shutterstock billede eller videoklip, har du licens til at bruge det til evig tid under vores Servicevilkår. Vores database har over 232 millioner royalty-fri billeder, som du kan få adgang til ved at købe et af vores fleksible abonnementer. Afhængigt af dine behov og størrelsen på din virksomhed, kan du få adgang til så lidt som 10 billeder eller helt op til 750 billeder på en måned. Du kan også få billeder efter behov ved at købe en forudbetalt billedpakke. Shutterstock Editor Pro følger med årlige abonnementer, så du kan revidere billeder, så de passer til dine kreative behov.\nBillede og gratis videoklip uden vandmærke\nJa vi ved det –nogle gange kan et vandmærke forringe det overordnede billede eller videoklip. Hvis du er ved at lægge sidste hånd på et stort projekt, der kan fremme eller ødelægge din karriere, skolepræsentation eller projekt, kan du anmode om et gratis billede eller klip uden vandmærke. Klik nedenfor for at tale med en repræsentant angådende din specielle anmodning.


Velkommen til vores mange Event muligheder\nGIV Husets udbud af aktiviteter er de perfekte indslag i din vens polterabend, i firmaets fyraftensarrangement, i en pause i konferencen – eller blot som et muntert og udfordrende indspark i hverdagen!\nMød kollegerne og vennerne på en anderledes måde, få løsnet op for stemningen og få ny energi med nogle af de mange muligheder, vi tilbyder. Vi lægger vægt på, at I føler jer hjemme og bruger altid de bedste instruktører til vore aktiviteter. Sikkerheden er i top, og vi sørger for grundig instruktion, både inden det går løs og undervejs i aktiviteten. Vi er klar til at give jer en oplevelse, der kan huskes – Er I også klar?\nCarsten Møller - Jægerkorpset\nTak for sidst og en fantastisk uge – superlativerne og roserne i dag har været mange og store, så kollegerne er godt tilfredse med ugen, indhold og rammer m.m. – og så nåede vi jo vores målsætning for seminaret, så vi kan alle være stolte over den fælles indsats, hvor jeg endnu en gang må takke for et godt samarbejde til alle involverede fra Gymnastik- og Idrætshøjskolen Viborg.\nKamera 2 del 1 (87 of 136)


Kør nu for ind i h…. | Klumme | snak-snak blog Kør nu for ind i h…. – snak-snak blog\nKaramel og salt...\nSom den sødtspisende person jeg er - er det næsten et must for mig at prøve alt nyt indenfor den sød\napril 05, 16 Snak-snak\nIndrømmet jeg er heller ikke den mest tålmodige sjæl i trafikken – og mange trafikanter får også en verbal svada fra mig af den stygge slags inde bag mine lukkede ruder. Nogen af dem, der også får en del eder med på vejen, er de unge, når de blandt andet overhaler uden tanke for de modkørende.\nI avisen kunne jeg læse, at blandt andet en 28-årig billist ved Ikast kørte råddent efter en 20-årig havde spurgt, hvorfor han kørte uden nummerplade. Det ville han åbenbart ikke svare på – andet end ved at chikanere den anden bilist, så han måtte foretage en undvige manøvre for at undgå at påkøre et skilt. Selvom jeg faktisk teoretisk ikke helt mener, at den 28-årige går under betegnelsen ung.\nI Kjellerup var det to unge på 20 og 24-årige i gang med en hanekamp med potens i deres biler. De havde begge kontaktet politiet, som nåede frem til dem ved Aunsbjerg. De havde begge to følt sig chikaneret af hinandens kørsel. Her gav den fremmødte ordensmagt dem en verbal reprimande. Igen to heldige unge som slap fra deres idioti ret billigt og med livet i behold.\nJeg kørte selv fra Silkeborg en dag, og i bagspejlet kunne jeg se to unge i en bil, som snakkede, røg og checkede mobilen ud. Da vi lige er kommet ud af krydset før Skægkær, overhaler de mig – og må trække direkte ind foran mig, da der kommer modkørende. Nu var der så endnu en ung mand i mit bagspejl. Og vi er ikke andet udenfor Skægkær ”byskiltet” før han overhaler os alle. Han når lige at trække skarpt ind foran den næstforreste bil for ikke at blive ramt af en modkørende bil.\nKort efter trækker den første bil med de unge mænd ud for at overhale og når også liiiiiiige at trække ind inden en modkørende. Det så virkelig ud til at de havde en konkurrence kørende. De slap heldigt her – og os andre. Det kunne lige så godt have kostet både dem selv og andre trafikanter liv eller lemmer.\nDesværre kunne man også læse om en 81-årig bag rattet med udløbet kørekort. Han blev taget ved 14-tiden på Stilling Landevej med for meget sprit i blodet. Det er så sørgeligt, at man ikke kan lade flaskerne stå, inden man begiver sig ud på asfalten i sit motoriserede kørertøj.\nIngen kommentarer til Kør nu for ind i h….\nSom den sødtspisende person jeg er - er det næsten et must for mig at prøve alt nyt indenfor den søde verden: slik, is og …


Er DRM en trussel mod computersikkerhed?\nDRM er skadeligt for vores sikkerhed. I bedste fald er det et nødvendigt onde - og det er uden tvivl ikke nødvendigt, og det er ikke værd at afveje. Sådan er DRM og de love, der beskytter den, gør vores computere mindre sikre og kriminelle fortæller os om problemerne.\nDRM kan åbne sikkerhedshuller\nDigital Rights Management (DRM) Hvad er DRM & Hvorfor eksisterer det, hvis det er så ondt? [MakeUseOf Forklarer] Hvad er DRM & Hvorfor eksisterer det, hvis det er så ondt? [MakeUseOf Forklarer] Digital Rights Management er den seneste udvikling af kopibeskyttelse. Det er den største årsag til brugerfrustration i dag, men er det berettiget? Er DRM et nødvendigt onde i denne digitale tidsalder, eller er modellen ... Læs mere selv kan være usikker. DRM er implementeret med software, og denne software har brug for dybe tilladelser til operativsystemet, så det kan stoppe normale operativsystemfunktioner.\nSony BMG CD kopibeskyttelses rootkit - først udgivet i 2005 - er en perfekt storm af DRM-sikkerhedsproblemer.\nSony rootkit kom forudinstalleret på en række lyd-cd'er. Når du indsatte cd'en i din computer, ville cd'en bruge AutoRun i Windows til automatisk at starte et program, der installerer XCP rootkit på din computer. Denne DRM-software blev designet til at forstyrre kopiering eller ripping af cd'en. XCP rootkit burrowed dybt ind i operativsystemet, installerer sig stille, hvilket ikke giver mulighed for at afinstallere det, forbruge overdrevne systemressourcer og potentielt krasje computeren. Sony's EULA nævner ikke engang denne rootkit i finprintet, hvilket viser, hvordan meningsløse EULA'er er 10 Latterlige EULA-klausuler, som du måske allerede har accepteret til 10 Latterlige EULA-klausuler, som du måske allerede har accepteret. Lad os være ærlige, ingen læser EULA's (Slutbrugerlicensaftale) - vi ruller kun ned til bunden og klikker på "Jeg accepterer". EULA er fulde af forvirrende legalese for at gøre dem uforståelige til ... Læs mere.\nEndnu værre, åbnet XCP rootkit sikkerhedshuller på systemet. Rotkit gemte alle filnavne der starter med "$ sys $" fra operativsystemet. Malware - såsom Breplibot Trojan - begyndte at drage fordel af dette for at forkæle sig selv og lettere inficere systemer med Sonys DRM installeret.\nDette er ikke kun et isoleret eksempel. I 2012 blev Ubisofts uPlay-software fundet til at omfatte et ubehageligt sikkerhedshul i en browser plug-in Browser Plugins - Et af de største sikkerhedsproblemer på internettet i dag [Opinion] Browser-plugins - Et af de største sikkerhedsproblemer på nettet i dag [ Udtalelse] Webbrowsere er blevet meget mere sikre og hærdet mod angreb gennem årene. Det store browser sikkerhedsproblem i disse dage er browser plugins. Jeg mener ikke de udvidelser, du installerer i din browser ... Læs mere, der ville gøre det muligt for websider at kompromittere computere, der kører uPlay. uPlay er obligatorisk til at køre og godkende Ubisoft spil online. Dette var ikke en rootkit - bare "rigtig dårlig kode" i DRM-software, der åbnede stort hul.\nLove, der beskytter DRM Criminalize Security Research\nLovgivninger, der beskytter DRM, kan kriminalisere sikkerhedsforskning og forhindre os i selv at vide om problemerne. For eksempel forbyder Digital Millennium Copyright Act (DMCA) i USA at omgå adgangskontrolforanstaltninger. Hvad er Digital Media Copyright Act? Hvad er Digital Media Copyright Act? Læs mere Der er nogle smalle undtagelser for sikkerhedsforskning, men loven kriminaliserer i vid udstrækning de fleste omgåelser, der ikke falder ind under disse smalle foranstaltninger. Disse er de samme slags love, der kriminaliserer jailbreaking og rooting af telefoner, tablets og andre enheder. Er det ulovligt at rod din Android eller jailbreak din iPhone? Er det ulovligt at rod din Android eller jailbreak din iPhone? Uanset om du røber en Android-telefoner eller jailbreaking en iPhone, fjerner du de begrænsninger, som producenten eller mobiloperatøren har placeret på den enhed, du ejer - men er det lovligt? Læs mere .\nDisse love og dermed forbundne trusler skaber et chillende miljø. Sikkerhedsforskere opfordres til at holde sig stille om de sårbarheder, de kender til snarere end at afsløre dem, fordi det kan være ulovligt at afsløre dem.\nDette er præcis hvad der skete under Sony DRM rootkit fiasco. Som Cory Doctorow påpeger:\n"... da det kom ud af, at Sony BMG havde inficeret millioner af computere med en ulovlig rootkit for at stoppe (juridisk) audio CD-ripping, trådte sikkerhedsforskere frem for at afsløre, at de havde kendt om rootkitmen, men havde været bange for at sige noget om det .”\nEn Sophos-afstemning fandt ud af, at 98% af pc-brugere af computere troede, at Sony DRM rootkit var en sikkerhedstrussel. Loven bør ikke tavse sikkerhedsforskere, som kunne informere os om sådanne alvorlige sikkerhedsproblemer.\nPå grund af DMCA kan det endda være ulovligt for alle at afinstallere Sony rootkit fra deres pc'er. Det ville trods alt være at omgå DRM.\nDRM reducerer din kontrol over din egen computer\nDu har kontrol over din egen computer - det er kerneproblemet, som DRM forsøger at løse. Når du sætter dig ned med et almindeligt pc-operativsystem, har du fuld kontrol over, hvad der sker på din pc. Dette betyder at du kan krænke ophavsret på nogle måder - optag en Netflix videostream, kopier en lyd-cd eller download filer uden tilladelse fra indehaveren af ophavsret.\nAt give producenten så stor kontrol betyder, at vi giver mulighed for virkelig at styre vores egne enheder og beskytte dem på andre måder. Dette er grunden til, at du skal bruge Android til at installere mange typer sikkerhedssoftware. Enhedssporing apps, der vedvarer efter en fabriks nulstilling. Var din Android-telefon tabt eller stjålet? Dette er hvad du kan gøre Var din Android-telefon tabt eller stjålet? Dette er hvad du kan gøre Der er mange gode muligheder for fjerntliggende lokalisering af din stjålne telefon, selvom du aldrig sætter noget op, før du tabte din telefon. Læs mere, firewalls, der styrer hvilke apps, der har adgang til netværket Avast! Introducerer Free Mobile Security App til Android 2.1+ [Nyheder] Avast! Introducerer Free Mobile Security App til Android 2.1+ [Nyheder] Der er masser af gratis mobile sikkerhedsapps tilgængelige til Android. Markedet ser ud til at være fyldt til randen med dem. Men det er svært at sige, om de er troværdige, fordi de ofte er udviklet af ... Læs mere og tillad ledere Hvordan Android App Tilladelser Arbejde, og hvorfor du bør bryde Hvordan Android App Tilladelser Arbejde, og hvorfor du bør pleje Android styrker apps til Erklære de tilladelser, de har brug for, når de installerer dem. Du kan beskytte dit privatlivs-, sikkerheds- og mobilregning ved at være opmærksom på tilladelser, når du installerer apps - selv om mange brugere ... Læs mere, der kontrollerer, hvad apps kan og ikke kan gøre på din enhed. De kræver alle at rooting installeres, fordi de skal omgå begrænsningerne på hvad du kan og ikke kan gøre på din enhed.\nVi har påpeget dette før - vores computerenheder bliver mere og mere låst ned Komfort inden frihed: hvordan techvirksomheder sænker dig langsomt [udtalelse] bekvemmelighed inden frihed: hvordan teknologiske virksomheder trager langsomt dig [udtalelse] computere var engang under vores kontrol. Vi kunne køre enhver software, vi ønskede på dem, og de virksomheder, der fremstillede computeren, havde ingen mening. I dag bliver computere i stigende grad låst ned. Apple og Microsoft ... Læs mere. Cory Doctorow forklarer slaget vi står over for i "Den kommende krig mod almindelig databehandling":\n"I dag har vi marketingafdelinger, der siger ting som" vi behøver ikke computere, vi har brug for apparater. Gør mig en computer, der ikke kører hvert program, bare et program, der gør denne specialiserede opgave, som streaming audio eller routing-pakker, eller spiller Xbox-spil og sørg for, at det ikke kører programmer, som jeg ikke har godkendt kan underminere vores overskud. "\nVi ved ikke, hvordan man opbygger en almindelig computer, der er i stand til at køre ethvert program bortset fra noget program, som vi ikke kan lide, er lovligt forbudt, eller som taber os penge. Den nærmeste tilnærmelse, som vi har til dette, er en computer med spyware: en computer, hvor fjernpartier indstiller politikker uden computerbrugerens viden eller over modstanden fra computerens ejer. Digital rights management konvergerer altid på malware. "\nLad os se det - DRM er skadeligt. Endnu værre, det ophører faktisk ikke med at kopiere - bare vidne til, at alle uautoriserede filnedlæsninger stadig foregår. Vi er nødt til at anerkende problemerne og indse, at der er et kompromis med at bruge DRM. Hvis vi skal bruge DRM, skal vi i det mindste beskytte sikkerhedsforskere, så de kan fortælle os, når vi bruger DRM-software, der sætter vores pc'er i fare!\nBilledkredit: YayAdrian på Flickr, Ian Muttoo på Flickr, Lordcolus på Flickr, Shutterstock


Christina Holm Svarer Føljeton Archives - Christina Holm Svarer\nHvad skal jeg lave i mit sabbatår? – Rejse\nMit navn er Celina og det er faktisk anden gang jeg skriver på Christina’s blog. Mit tidligere indlæg, hvor I kommer helt tæt på og lærer mig bedre at kende kan I finde LIGE HER. Hvis ikke I vil ind og læse det (det er ok langt), kan jeg lige...\nFortæl lidt om dig selv (navn, alder, hvor er du fra, tidligere uddannelse og lignende) Hej med jer, mit navn er Liv. Jeg er 26 år gammel, jeg har en bachelor i psykologi og er i øjeblikket i gang med at afslutte kandidaten i netop psykologi. I min fritid instagrammer...\nHvad skal jeg lave i mit sabbatår? – Arbejde\nFortæl lidt om dig selv Hej med jer! Jeg hedder Mie, og jeg er så heldig at have fået lov til at lave et gæsteindlæg her på Christinas blog, jeg blogger dog ikke selv til dagligt. Jeg er 20 år gammel og kommer fra en lille by på Fyn der...\nFortæl lidt om dig selv Mit navn er Emma Thomsen, jeg er 21 år, og så kommer jeg, ligesom Christina, fra Ærø. Da jeg var færdig med 10. klasse tilbage i 2013, flyttede jeg i lejlighed med Christina i Svendborg. Her tog jeg en samfundsfaglig STX på Svendborg Gymnasium. Hvorfor...\nHej med jer! Mit navn er Sarah Lykke Førgaard, og jeg blogger til daglig på www.bysarahlykke.dk, hvor jeg primært skriver om mode. Jeg har været så heldig at få lov til at gæsteblogge hos Christina i dag, og det har jeg glædet mig meget til.For halvanden måned siden ændrede min...\n‘Hey guys!’ Sådan starter et typisk indlæg på min blog anncelina.dk. Mit navn er Celina, men jeg bliver primært bare kaldt C og har æren af at være gæsteblogger her i dag. Eftersom det er første gang (men forhåbentligt ikke sidste gang), jeg skriver her på Christinas blog, tænker jeg, at...\nMit navn er Line Christensen, og jeg har været så heldig at være gæsteblogger her på Christinas blog. Jeg blogger selv på LookLab på www.linechristensen.com, hvor jeg primært skriver om mode, skønhed og livsstil. På min egen blog kan du lige nu læse min føljeton om blogging, hvor jeg skriver...\nHej! Mit navn er Henriette og jeg driver bloggen www.bloggeronheels.dk, hvor jeg bla. blogger om mode, livsstil og rejser. Efterårsforelskelsen varer ved her i mit hjørne og selvom min garderobe gradvist er blevet lidt mere farverig og mere proppet, så kunne jeg ikke stå for denne gule sweater, der matcher...\nSund i maj: Indre sundhed og mindfulness\nDet er i dag blevet tid til det sidste af mine fire interview, i min sund i maj serie. Hvis I ikke har fået læst de sidste interview kan I gør det lige her. I dag skal det handle om indre sundhed og velvære. Jeg har interviewet Hanne Gerthe Pedersen...\nSund i maj: Mette-Louises vægttab\nI forbindelse med min lille føljeton af interview i mit ”sund i maj” tema, ville jeg rigtig gerne interview en, som havde haft en vægttab. Det er ikke fordi jeg selv har planer om at tabe mig, eftersom det ikke er noget jeg har brug for. Men jeg syntes, at...


Ugeskrift for Læger - Helbredsoplysninger i forhold til sundh...\n> Helbredsoplysninger i forhold til sundh...\nUgeskr Læger 2003;165(51):5012\nHelbredsoplysninger i forhold til sundhedspersoners tavshedspligt SUNDHEDSVÆSENETS PATIENTKLAGENÆVN Fuldmægtig Henrik Kristensen og fuldmægtig Rebekka Dickmeiss, Sundhedsvæsenets Patientklagenævn Sundhedsvæsenets Patientklagenævn har i juli 2003 udsendt en sammenfatning af nævnets praksis vedr. sundhedspersoners tavshedspligt for perioden 1998-2002. Sammenfatningen findes på nævnets hjemmeside www.pkn.dk/nyhed/nyhedsbr.htm. Dette nyhedsbrev er udarbejdet ud fra sammenfatningens kapitel 3.1.Retsgrundlaget er lov om patienters retsstilling, som trådte i kraft den 1. oktober 1998.\nHelbredsoplysningerNedenstående afgørelser belyser, hvad der forstås ved helbredsoplysninger i relation til bestemmelserne i lov om patienters retsstilling vedrørende tavshedspligt. Det fremgår af lovens § 23, stk. 1, at en patient har krav på, at sundhedspersoner iagttager tavshed om, hvad de under udøvelsen af deres erhverv erfarer eller får formodning om angående helbredsforhold, øvrige rent private forhold og andre fortrolige oplysninger.For så vidt angår øvrige rent private oplysninger og andre fortrolige oplysninger, som ikke falder ind under helbredsoplysninger, kan det overordnet oplyses, at det for eksempel kan være oplysninger om patientens familiære forhold, sociale problemer, strafbare forhold, gæld, indkomst- og skatteforhold.Helbredsoplysninger skal ifølge Sundhedsstyrelses vejledning nr. 161 af 16. september 1998 om information og samtykke og videregivelse af helbredsoplysninger forstås som oplysninger om en patients tidligere, nuværende og fremtidige fysiske og psykiske tilstand, herunder om en persons kontakt til sundhedsvæsenet, for eksempel at en person har været eller er indlagt til behandling samt oplysninger om medicinmisbrug og misbrug af narkotika, alkohol og lignende.Nedenstående 3 afgørelser belyser, hvilke oplysninger nævnet anser for at være helbredsoplysninger i forbindelse med sundhedspersoners videregivelse af disse.\nKlage over brud på tavshedspligten ved at videregive oplysninger om en henvisning (0016901A)En 21-årig kvinde blev i juni 1998 opereret for en svulst i baghovedet. Efter operationen gennemgik hun adskillige strålebehandlinger. Et år senere aftalte hun med den læge, som havde opereret hende, at han ville orientere hendes praktiserende læge om, at denne skulle henvise hende til en samtale med en psykolog, da hun havde behov for at tale om sit sygdoms- og behandlingsforløb. Lægen afventede herefter hendes henvendelse, men da dette ikke skete, ringede lægen til hende. Imidlertid tog hendes moder telefonen, hvorefter lægen bad moderen give datteren besked om at ringe tilbage. På moderens forespørgsel svarede lægen, at datteren ønskede en henvisning til en psykolog. Der blev klaget over, at lægen havde brudt sin tavshedspligt ved telefonisk at oplyse patientens mor om, at patienten havde ønsket henvisning til en psykolog. Patientklagenævnet fandt, at lægen havde brudt sin tavshedspligt ved at videregive oplysningen om henvisningen til psykolog til patientens mor, idet nævnet fandt, at der var tale om helbredsoplysninger.Nævnet oplyste, at der ved helbredsoplysninger forstås oplysninger om en patients tidligere, nuværende og fremtidige fysiske og psykiske tilstand, herunder om en persons kontakt med sundhedsvæsenet. Det er ikke kun de helbredsoplysninger om patienten, som er ført i en journal, der er beskyttet af tavshedspligten. Det er derimod alle oplysninger, som kan fortælle noget om patientens helbred, herunder røntgenbilleder og udskrifter fra elektrokardiogrammer.Nævnet har i enkelte tilfælde taget stilling til spørgsmålet om muligheden for at identificere patienten i forbindelse med videregivelse af helbredsoplysninger om denne.\nKlage over psykologs henvendelse til skolepsykolog uden samtykke fra forældrene (0016103A)En 11-årig pige blev indlagt på en børneafdeling, fordi hun havde haft svære smerter i begge ankelled, i venstre skulder, i albue- og fingerled. Sundhedspersonalet fandt det påfaldende, at hun viste en kraftig smertereaktion ved berøringer, men at hun alligevel uden problemer kunne stå og gå. Efter en afdelingskonference indvilligede moderen i, at børneafdelingen kunne få nærmere oplysninger om datteren fra skolepsykologen, men det blev aftalt, at moderen selv ville tage kontakt til skolepsykologen. Senere denne dag ringede en psykolog fra børneafdelingen til skolepsykologen. Da skolepsykologen ikke kunne træffes, lagde psykologen en telefonbesked til skolepsykologen. Under en senere telefonsamtale spurgte skolepsykologen til sagen, men psykologen ønskede drøftelsen udskudt, fordi hun i mellemtiden var kommet i tvivl om, hvilken form for samarbejde med skolen der konkret var ønsket.Der blev klaget over, at psykologen gennem sin telefoniske henvendelse til skolepsykologen uberettiget havde videregivet fortrolige oplysninger.Patientklagenævnet fandt, at psykologen havde overtrådt lov om patienters retsstilling i forbindelse med sin opringning til skolepsykologen. Nævnet lagde vægt på, at psykologen kontaktede skolepsykologen i strid med en aftale, der var indgået mellem moderen og afdelingen. Det var nævnets opfattelse, at den blotte henvendelse til skolepsykologen udgjorde en overtrædelse af tavshedspligten. Der blev afgivet dissens i sagen.\nKlage over mulig identifikation af patient ved videregivelse af oplysning (0126306P)En 30-årig kvinde blev undersøgt på en dermatologisk afdeling med henblik på udredning af kronisk nældefeber, som ifølge hende selv skyldtes overfølsomhed for vinyl. Patienten havde specielt været meget generet under en ansættelse på en arbejdsplads, hvor hun ikke længere var ansat. Ved undersøgelsens afslutning oplyste afdelingslægen, at hun ville kontakte forskellige læger fra tidligere undersøgelser samt eventuelt kontakte den tidligere arbejdsplads. Afdelingslægen sendte herefter en e-mail til den tidligere arbejdsgiver med henblik på at få tilsendt forskellige prøver til anvendelse i den videre behandling af patienten.Der blev klaget over, at afdelingslægen uden patientens samtykke og under tilsidesættelse af sin tavshedspligt videregav oplysninger om hende til hendes tidligere arbejdsgiver.Patientklagenævnet fandt, at afdelingslægen havde brudt sin tavshedspligt ved at videregive oplysningerne.Patientklagenævnet fandt, at det var muligt for den tidligere arbejdsplads at identificere, hvem oplysningerne drejede sig om, idet det i brevet var angivet, at det drejede sig om en person, som havde arbejdet i virksomheden med produktion af latex-uridomer i perioden 1996-98, at personen havde ført en arbejdsskadesag, og at prøver til brug for sagen skulle mærkes på en måde, som svarede til patientens forbogstaver samt fødselsdato. Det var derfor uden betydning, at lægen i brevet ikke havde nævnt patienten ved navn.Nævnet fandt, at der således blev videregivet oplysninger af privat karakter, idet det i brevet fra lægen til arbejdspladsen blev oplyst, hvilke test der var blevet udført på patienten, hvilken type allergi man herefter mente, hun havde, og hvordan tilstanden havde udviklet sig.


Bent er nu både brugsuddeler og coronageneral | Fanø Posten\nBent Kruse Madsen er chef for øens største private arbejdsplads og har været i ilden, siden coronakrisen startede\nHent hele artilen som pdf her\nHANDELSLIV – SuperBrugsen i Nordby har 65 ansatte om vinteren og 90 om sommeren og er dermed øens største private arbejdsplads. Når den samtidig er øens største supermarked midt i en coronakrise, skulle man tro, at chefen for det hele, brugsuddeler Bent Kruse Madsen, ville være en kende stresset. Men det er en smilende og rolig mand, vi møder til interview på havebænken udenfor butikken.\nBent Kruse Madsen tager situationen med ro og overblik.\n”Nej, jeg har ikke haft flere arbejdstimer, end jeg plejer. Om sommeren har jeg mere travlt. Men det fylder da enormt meget på det psykiske plan,” fortæller han.\nDet gælder også for de ansatte. Nogle af dem har bedt om nye arbejdsopgaver for ikke at have så meget direkte kontakt med kunderne, men sygefraværet har ikke været anderledes, end det plejer. Og ingen har bedt om at blive sendt hjem.\nNye regler og lovkrav\n”Og så kommer der hele tiden mails fra myndighederne og Coop om nye regler og lovkrav. Nyhederne skal man jo også følge med i, og jeg skal følge med i, hvad kollegerne gør af smarte ting,” fortæller han.\nI SuperBrugsen har krisen betydet, at flere kasselinjer er blevet åbnet. For ellers ville køerne blive for lange. Det har stillet krav om flere ansatte ved kasserne. Den har også gjort, at nøglepersonerne nu arbejder på skift. For eksempel arbejder uddeleren og hans souschef forskudt. Der er også kommet mere pres på hjemmeleveringerne mandag, onsdag og fredag. Men her må butikken skuffe nogle kunder. De gamle kunder og de ældre prioriteres højest.\n”Der har også været et ønske om, at vi skulle pakke poser for folk, som de så selv kunne hente, men det har vi simpelthen ikke ressourcer til. Og så har der jo været en masse forventninger lige fra starten af, for eksempel om håndsprit ved indgangen. Men vi kunne simpelthen ikke skaffe det, heller ikke på nettet.”\nMedarbejderne holdes orienteret på en enkel måde: Via daglige opslag på døren til frokoststuen. Desuden har arbejdspladsen en lukket facebruggruppe, hvor de kan stille spørgsmål og komme med gode forslag. Dem er der mange af.\nGuider foran butikken\nHans store skræk er mandefald ved sygdom.\n”Det tør jeg slet ikke tænke på,” siger han.\nPåsken står for døren, om som noget nyt vil der være nyansatte guider foran butikken, der skal fortælle folk, hvordan de bedst handler. Man ser for eksempel helst ikke gruppeindkøb.\n”Vores succeskriterium er 80 procent af det normale i påsken,” slutter Bent Kruse Madsen.


Löevenbräu Biergarten Freitag...Oktoberfest 1996\nFreitag am Löwenbrau innerstadt...\nEfter at være steget af toget var vi lidt i krise, den officielle fest med parade og ballade startede først 24 timer efter vores ankomst og vi var derfor nødt til at lave vores egen fest. Lystigt gik det derfor for sig da hele ølsalen på Löwenbrau Bierstude im innerstadt (den tæt ved Hbf) bad os om at synge spassersangen om han der Fader Abraham igen og igen. Her (fra venstre) ses bl.a. Turmschwanz, Nudelknabe og Semmelknödel. Det gik vældig vildt for sig og til sidst måtte vi bede en gruppe downunders (eller sådan cirka deromkring) gå på scenen for de også kunne skabe sig lidt og fjerne opmærksomheden lidt fra os.\nDet man ser på billeder herover, er måske det mest ydmygende der har overgået foreningen. Situationen fandt sted om fredagen i Löwenbrau ølstuen, i Münchens centrum. En flok New Zealandianere begyndte på deres opreklamerede turistdebile Once- Were-Warriors-agtige-kiwi-stammedans. Det ydmygende var at vi ikke rigtig havde noget der kunne hamle op med deres koreografiske rytmiske fis. Så vidt det vides fik de i retur en "New Zealand det ligner Østberlin", men det var dog ikke helt i samme klasse. Semmeknödel udtrykker på billedet sin mening om...sådan noget indianerlort.\nSkål und klirkrash...\nDer kan ske det at når man er lidt palermo og slår to ølglas sammen så hårdt man kan, så går de i stykker. Især Froschswanz og Ohne Name var gode til den øvelse. Man ser her resultatet af en sådan skål. Det kom dog aldrig til kontroverser eller lignende når folk fik smadret deres glas. Man kunne jo bare lade være med at sige skål. Man kunne også lade være med at tage til München. Der er så meget man kunne lade være med.\nSchnottenheimer skyld i vorstandskrise...\nVi må igen være vidne til at Schnottenheimer har fået lidt for meget at drikke. Det kan vel egentlig ikke forsvares at lade en mand drikke sig bogstavelig talt hjernedød. Resten af (den ædru) bestyrelse beklager, men kan oplyse at det bliver et punkt på næstkommende bestyrelsesmøde. Situationen betød en lille krise i bestyrelsen. Mausschwanz vil nok blive indkaldt som vidne selvom det gør ondt at rive op i det igen.\nBier Jürgen havde lidt problemer med at leve op til sit navn. Nu har Bier Jürgen mere det navn, fordi det er en fed praksis at komme og tømme hans køleskab for øl. Alligevel forventede mange af festdeltagerne at han med sådan et navn, kunne kaste ekstra mange pils ned. På billedet ser man at dette ikke er tilfældet. Det kan være svært at se på billedet, men på et af de forreste tomme ølglas, sidder Bier Jürgens kadaverskilt, som han helt ureglementeret i fuldskab har fjernet.\nEn turistattraktion man skal se når man er i München, er brækkummen på toilettet i Löwenbrauer Bierstube. Den er her affotograferet. Normalt befinder der sig lige så mange japanske turister rundt om denne, som om den lille havfrue. Der er ikke ført noget regnskab for deltagernes frekventeren til denne turistattraktion, en del påstår hårdnakket de slet ikke kender til den eksistens, den kan man så vælge at tro på eller lade være. Desværre har stedet lukket siden vores sidste besøg (hele bierstuben altså).


Slettede Mapper gendannes af sig selv - Blandede bolsjer - Spywarefri Forum\nSlettede Mapper gendannes af sig selv\nStoiberg (Støiberg) 20. Januar 2021, 05:04 #1\nJeg ved ikke rigtigt om det her overhovedet hører hjemme på Spywarefri. Men da det handler om noget uønsket der sker på min Computer, og da jeg ikke ved hvor jeg ellers skal gå hen, så prøver jeg her.\nI forbindelse med oprydning i en masse gamle Backups, oprettede jeg en Mappe, og inde i den mappe lagde jeg så indholdet af alle de gamle Backups. Herefter kørte jeg duplicat finder, fjernede dubletterne. De resterende filer blev kopieret over på min nye NAS, og derefter slettet.\nMen nu står jeg med et lille problem. Den Mappe jeg oprettede samt et Mappe i den og en Mappe i den (De indeholder ingen filer), bliver ved med at gendannes, uanset hvor mange gange jeg sletter dem. Jeg har prøvet at flytte dem, og så slette dem. Men så dukker de bare op igen på den nye placering.\nJeg har renset maskinen med Ccleaner, og skannet den med ESET, Malwarebytes og Adwcleaner uden at der er fundet noget.\nFalder det udenfor Spywarefri, så lad mig det vide, og luk emnet.\nStoiberg (Støiberg) 24. Januar 2021, 05:08 #2\nOg så blev det så endnu mere Spooky.\nTroede lige jeg var sluppet af med dem, da jeg ikke havde set dem i et par dage. Men her til morgen, tager jeg så en ældre SSD op af skuffen. Formaterer den, og gør så ellers klar til at arkivere billederne fra de sidste 30 års arbejdsliv.\nDa jeg endelig er klar, opdager jeg til min meget store overraskelse, at nu er Mapperne pludselig dukket op på SSD drevet.\nf-arn (f-arn) 24. Januar 2021, 15:28 #3\nJeg sidder altså med det indtryk at det er dit Backup program der spiller dig et puds.\nHvad hedder det, og er det et købt program?\nStoiberg (Støiberg) 24. Januar 2021, 16:58 #4\nHej f-arn og tak for svar.\nHvorfor jeg har kigget min Backup igennem. Men den lille Mappestruktur (Midlertidig Billedmappe/Fra C drev 2020-05-28/Gemte billeder) findes ikke på Backup drevet. Jeg har også prøvet at give mappen (Midlertidig Billedmappe) et nyt navn, for derefter at slette den. Så dukker den bare op igen med det nye navn.\nHvad angår navnet på Backup programmet, så bruger jeg en funktion på min Synology NAS (DS220j) der hedder “Filestation”.\nDer fulgte godt nok også nogle andre Backup funktioner med. Men dem har jeg valgt ikke at bruge, da de alle fungerer via internetadgang. Og jeg skal ikke kunne tilgå mit NAS-drev udfra, så den funktion har jeg slået fra.\nJeg arbejder selv med en teori om at det muligvis kan vær Lightroom, da de pågældende Mapper oprindeligt er lavet i Lightroom. Jeg kan dog ikke se Mapperne i Lightroom.\nf-arn (f-arn) 24. Januar 2021, 18:32 #5\nHar du prøvet at slette fra Backup programmet i stedet for ude i Windows?\nStoiberg (Støiberg) 25. Januar 2021, 05:00 #6\nDet kan jeg ikke. Jeg kan kun slette ting der ligger på Backup drevet.\nMen det gav mig lige inspiration til at prøve noget. For hvis det er Backup softwaren der gør det, så bør problemet om ikke forsvinde, så i hvert fald stoppe, når jeg lukker NAS drevet ned. Så det prøver jeg lige.\nStoiberg (Støiberg) 25. Januar 2021, 11:34 #7\nOkay, så fik jeg lige prøvet et par ting af.\nDet første jeg gjorde var at slukke for Backup drevet, og dermed den medfølgende Software.\nDet er ikke det der laver Mapperne, for de dukkede op alligevel.\nSå har jeg prøvet at køre Ccleaner efter at have Deaktiveret alle ikke strengt nødvendige programmer fra “Start”, og derefter genstartet Computeren og så bare lade den stå tændt.\nEfter en god times tid dukkede Mapperne op igen.\nDer er dog sket en lille forandring. Hvor stien og Mappenavnene før hed “Midlertidig Billedmappe/Fra C drev 2020-05-28/Gemte billeder”, har den sidste Mappe nu skiftet navn til “Saved Pictures”.\nHåber det siger nogen noget.\nf-arn (f-arn) 26. Januar 2021, 05:34 #8\nLigger de samme sted, og hvis de gør, hvor er det så\nStoiberg (Støiberg) 26. Januar 2021, 09:05 #9\nJeg har flyttet dem flere gange, og så slettet dem på den nye position. Og de dukker så op igen på den seneste position. Senest har jeg flyttet dem til Skrivebordet, og her dukker de så op, hver gang jeg har haft dem slettet.\nMen jeg har fundet en mulig forklaring, som jeg er ved at teste.\nMappen “Gemte billeder” (Skifter af og til navn til “Saved Pictures”) stammer jo fra en gammel Backup af mit C-drev. Min teori går derfor ud på, at der er tale om en system mappe. Hvorfor Windows selvfølgelig ikke vil acceptere, at den mangler.\nJeg har derfor flyttet den (Gemte billeder) ud på skrivebordet. Og så slettet dem alle igen.\nNu er det så bare at vente og se hvad der dukker op.\nJeg vender tilbage når jeg har set hvad det er den gendanner.\nStoiberg (Støiberg) 26. Januar 2021, 17:49 #10\nDet var en Systemmappe som nu ligger hvor den hører hjemme. Og der er ikke set noget siden.\nTusind tak for god sparring. Det er bare så meget nemmere, når man får nogle inputs hen ad vejen.\nf-arn (f-arn) 27. Januar 2021, 19:40 #11\nJeg lukker tråden efter os\nf-arn (f-arn) lukket 27. Januar 2021, 19:40 #12